cyanic-selkie/wikianc huggingface dataset:
Մոսկվայի պետական համալսարանի կազակովյան մասնաշենք
Պատմություն
1755 թվականի -ին (փետրվարի 4-ին) կայսրուհի Ելիզավետա Պետրովնան ստորագրել է «Մոսկվայի համալսարանը և երկու գիմնազիա հիմնադրելու մասին» հրամանագիրը (указ «Объ учрежденiи Московскаго Университета и двухъ Гимназiй») ։ Սովորել են Զեմստվոյի վարչության տարածքում` Կարմիր հրապարակում, Վոսկրեսենսկիե դարպասի մոտ։ Սակայն արդեն 1757 թվականին տարածքները սկսեցին չբավականացնել համալսարանին, և հետագա տարիներին համալսարանը ձեռք բերեց մի շարք մասնավոր և եկեղեցական տարածքներ Մոխովայա և Տվերսկայա փողոցներում։ Ավելի վաղ այս տարածքը զբաղեցրել են 7 դաստակերտներ և 2 եկեղեցական գերեզմանատներ։
1785 թվականին կալվածքը սեփական գումարներով ձեռք է բերել կայսրուհի Եկատերինա II-ը և ֆինանսավորել է շինարարությունը` հատկացնելով 125 հազար ռուբլի։ Շինարարությունը հանձնարարվել է ճարտարապետ Մատվեյ Կազակովին, որի նախագծով կառուցվել է Մոսկվայի համալսարանի գլխավոր մասնաշենքը։ 1786 թվականի օգոստոսի 23-ին սկսվել է շինարարությունը։ 1793 թվականի օգոստոսի 23-ին շենքը հանդիսավորությամբ բացվել է։
1812 թվականին Մոսկվայի հրդեհի ժամանակ շենքը գրեթե ամբողջությամբ այրվել է։ Բոլոր ծածկերը, որոնք պատրաստված էին փայտից, կորսվել են։ Գրադարանը, որն ընդգրկում էր բազմաթիվ բացառիկ նյութեր, ոչնչացել է։ Թանգարանների հավաքածուն, արխիվները անհետացել են։ Մինչև 1819 թվականը Դոմենիկո Ժիլյարդին ակտիվորեն զբաղվել է հին շենքը վերստեղծելով և, ի վերջո, վերականգնել է այն ։
1922 թվականին մոնումենտալ քարոզչության լենինյան պլանի շրջանակներում մասնաշենքի հարևանությամբ տեղադրվել են քանդակագործ Նիկոլայ Անդրեևի ստեղծած Գերցենի և Օգարյովի հուշարձանները ։
Այժմ այստեղ գործում է ՄՊՀ-ին կից Ասիայի և Աֆրիկայի երկրների ինստիտուտը ։
Հղումներ
Կատեգորիա:Մոսկվայի պետական համալսարան Կատեգորիա:Մոսկվայի շենքեր և կառույցներ
Տոմակովկայի շրջան
Տոմակովկայի շրջան (Томаківський район), շրջան Ուկրաինայի Դնեպրոպետրովսկի մարզում։
Ստեղծվել է 1923 թվականին։ Վարչական կենտրոնը՝ Տոմակովկա ։
Աշխարհագրություն
Շրջանի տարածքի մակերեսը կազմում է 1190 կմ²։
Բնակչություն
2001 թվականի մարդահամարի արդյունքներով շրջանում բնակվում էր 31629 մարդ։ Բնակչության խտությունը կազմում էր 26,58 մարդ/կմ²։
Արտաքին հղումներ
Կատեգորիա:Դնեպրոպետրովսկի մարզ Կատեգորիա:Ուկրաինայի շրջաններ
Լա Ռոկետ սյուր Վար
Լա Ռոկետ սյուր Վար (La Roquette-sur-Var), համայնք Ֆրանսիայի հարավ-արևելքում՝ Պրովանս-Ալպեր-Լազուրե ափ երկրամասի Ծովափնյա Ալպեր դեպարտամենտի Նիցցայի շրջան Տուրետ Լևանս կանտոնում ։ Մինչև 2015 թվականի մարտը կոմունան վարչականորեն ընդգրկված էր Լևենս կանտոնի կազմում (Նիցցա շրջան)։
Կոմունայի տարածքը կազմում է 3.99 կմ², բնակչությունը՝ 915 մարդ (2006) աճի միտումով։ 897 մարդ (2012), բնակչության խտությունը՝ 224.8 մարդ/կմ²։
Բնակչություն
Բնակչության թվաքանակի դինամիկան ։
Ծանոթագրություններ
Կատեգորիա:Ծովափնյա Ալպեր գավառի բնակավայրեր
Կորետա Սքոթ Քինգ
Կորետա Սքոթ Քինգ (Coretta Scott King, ), ԱՄՆ-ում սևամորթների իրավունքների հայտնի մարտիկ, Մարտին Լյութեր Քինգի կինը, ապա այրին։ Ամուսնու հետ ճանաչում է ստացել որպես առաջին աֆրոամերիկացի բապտիստուհիներից մեկը։ Ամուսնու սպանությունից հետո նա գլխավորել է ռասիզմի, գաղութատիրության, խտրականության և սեգրեգացիայի ոչ բռնի դիմադրության շարժումը։ Հանդես է եկել երկրում ռասայական և ազգային փոքրամասնությունների խտրականության դեմ։
2004 թվականին պարգևատրվել է ԱՄՆ բարձրագույն պարգևով Կոնգրեսի ոսկե մեդալով։
Կենսագրություն
Կորետան ծնվել է 1927 թվականի ապրիլի 27-ին Ալաբամա նահանգի Պերրի Քաունթիում՝ Օվիդիա Սքոթի և բերնիս Մաքմյուրեյ Սքոթի ընտանիքում։ Նա ուներ քույր Էդիթ և եղբայր Հովիդի Լեոնարդ։ Նրա ծնողները զբաղվում էին ֆերմերային տնտեսությամբ և բավականին ունևոր էին։ Նրանք ունեին սեփական բեռնատար և անտառանյութի պահեստ։ Կորետտան ավարտել է տարրական դպրոցը և ընդունվել Լինքոլնի դպրոց, իսկ հետո՝ Մերիոն քաղաքի միջնակարգ դպրոց։ Դա ամենամոտ դպրոցն էր, որտեղ սևամորթներ էին սովորում։ Դրանից հետո նա ընդունվել է Օհայո նահանգի Յելա Սփրինգսի Անտիոքի քոլեջ։ Հաղթելով կրթաթոշակը՝ նա տեղափոխվել է Մասաչուսեթսի Բոստոնի Նոր Անգլիայի կոնսերվատորիա։ Այնտեղ նա ստացել է վոկալի և ջութակի կարգի դիպլոմ և այնտեղ հանդիպել է իր ապագա ամուսնուն՝ Մարտին Լյութեր Քինգին։ Շուտով նրանք որոշում են ամուսնանալ։ Մարտին Լյութերը երկու տարով փոքր էր Կորետայից, և գուցե այդ պատճառով նրա ծնողները դեմ էին այդ ամուսնությանը։ Հարսանիքը տեղի է ունեցել 1953 թվականի հունիսի 18-ին Կորետայի մոր տանը։ Ավարտելուց հետո Կորետան և Մարտին Լյութերը տեղափոխվեցին Մոնտգոմերի քաղաք՝ Ալաբամա։
Դա եղել է բարդ 15 տարի։ Ընտանիքին մշտապես հետապնդում էին արմատական տրամադրված ռասիստները։ Մի օր նրանց տուն ռումբ նետվեց, և միայն երջանիկ պատահականությամբ բոլորը ողջ մնացին, իսկ այդ պահին Կորետան 2 ամսական երեխայի հետ էր։ Ընտանեկան կյանքն ավարտվեց ողբերգական. Մարտին Լյութեր Քինգը սպանվել է Մեմֆիսում դիպուկահարի կողմից։ Սակայն Կորետա Սքոթ Քինգը չի կորցրել հավատը և շարունակել է ամուսնու գործը։
2000-ականների սկզբին Կորետա Սքոթ Քինգը սկսեց առողջական խնդիրներ ունենալ։ 2005 թվականի օգոստոսին նրա հետ տեղի ունեցավ ծավալուն ինսուլտ և սրտամկանի ինֆարկտ։ Մեկ ամիս հիվանդանոցում անցկացնելուց հետո նա ստիպված է եղել հրաժարվել հասարակական գործունեությունից՝ բոլոր լիազորությունները փոխանցելով իր երեխաներին։ Իր վերջին հրապարակային ելույթը, որը կազմակերպվել էր ամուսնու հիշատակին, նա անցկացրել է 2006 թվականի հունվարի 14-ին։ Երկու շաբաթ անց՝ հունվարի 30-ին, Կորետտա Սքոթ Քինգը մահացել է Մեքսիկայի Ռոզարիտո Բիչի վերականգնողական կենտրոնում, որտեղ անցնում էր ձվարանի քաղցկեղի բուժման կուրս։ Ավելի քան տասնչորս հազար մարդ հոգեհանգստյան պատարագ է մատուցել Լիտվիայի Ջորջիա նահանգի Նոր ծննդյան Բապտիստական եկեղեցում։ Նրա մարմինը հանգստանում է ամուսնու կողքին։
Երեխաներ
Քինգները ունեցել են չորս երեխա․
Նրանք բոլորը հետագայում դարձան նաև սոցիալական ակտիվիստներ և մարդու իրավունքների համար պայքարողներ։
Գործունեություն
Ամուսնու մահից հետո Կորետան գլխավորել է ամուսնու կողմից սկսված ռասիզմի, խտրականության և գաղութատիրության դիմադրության շարժումը։ Նա դեմ էր նաև ազգային փոքրամասնությունների խտրականությանը և պայքարում էր կանանց իրավունքների համար։ Քորետա Սքոթ Քինգը հիմնել է «ոչ բռնի սոցիալական փոփոխությունների կենտրոն», որը կրում է նրա ամուսնու անունը, ինչպես նաև հրապարակել է «իմ կյանքը Մարտին Լյութեր Քինգի հետ» հուշագրությունները։ Ավելի ուշ՝ 1983 թվականին, հենց Կորետան է հասել Մարտինի հիշատակի օրվա ճանաչմանը՝ որպես դաշնային տոն։ Նախագահ Ռեյգանը Մարտին Լյութեր Քինգի օրը հաստատել է որպես ԱՄՆ դաշնային տոն (հունվարի երրորդ երկուշաբթի)։ Կորետան մահացել է Ատլանտայի հիվանդանոցում՝ 78 տարեկան հասակում։
Ծանոթագրություններ
Կատեգորիա:ԱՄՆ-ի քաղաքական գործիչներ Կատեգորիա:ԱՄՆ-ի իրավապաշտպաններ Կատեգորիա:Պացիֆիստներ Կատեգորիա:Բողոքական կրոնական գործիչներ Կատեգորիա:Ամերիկացի ֆեմինիստներ Կատեգորիա:Աֆրոամերիկացիների իրավունքների շարժման ակտիվիստներ
Պայթյուն կեսգիշերից հետո
Պայթյուն կեսգիշերից հետո, 1969 թվականին «Հայֆիլմ» կինոստուդիայի նկարահանած ֆիլմ։
Սյուժե
Աստրախանի ՉԿ-ի նախագահ Գ. Աթարբեկովը վառելանյութ է գնում և մաքսանենգ ճանապարհով կանոնավոր կերպով հասցնում է Կովկաս։ Դեպքերը կատարվում են 1918-1919 թթ. ։
Դրվագներում
Նինա Ալիսովա, Վլադիմիր Բելոկուրով, Վալենտին Բրիլեև, Արչիլ Գոմիաշվիլի, Էմանուիլ Գելլեր, Վլադիմիր Գուլյաև, Միխայիլ Իոֆֆե, Յուրի Լեոնիդով, Շ. Մանթաշև, Ա. Պարխոմենկո, Լիդիա Շուբինա, Վալերի Խարչենկո։
Ծանոթագրություններ
Կատեգորիա:1969 ֆիլմեր Կատեգորիա:Խորհրդային ֆիլմեր Կատեգորիա:Հայկական ֆիլմեր Կատեգորիա:Սև-սպիտակ ֆիլմեր Կատեգորիա:Ստեփան Կևորկովի ֆիլմեր Կատեգորիա:Էրազմ Քարամյանի ֆիլմեր Կատեգորիա:«Հայֆիլմ» ստուդիայի ֆիլմեր Կատեգորիա:Խորհրդային դրամա ֆիլմեր
Կոստյանկա (Ուշնայի վտակ)
Կոստյանկա (Костянка), գետ Ռուսաստանում, հոսում Վլադիմիրի մարզ մարզում, Կոմի Հանրապետությունում։ Գետաբերանը տեղակայված է Ուշնա գետի ձախ ափին՝101 կմ հեռավորության վրա։ Գետի երկարությունը 9,1 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկսկոմի ավազանային շրջանին գետն է։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Վոսկրեսենկա (Պեկշայի վտակ)
Վոսկրեսենկա (Воскресенка), գետ Ռուսաստանում, հոսում Վլադիմիրի մարզ մարզում, Կոմի Հանրապետությունում։ Գետաբերանը տեղակայված է Պեկշա գետի ձախ ափին՝22 կմ հեռավորության վրա։ Գետի երկարությունը 10 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկսկոմի ավազանային շրջանին գետն է։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության >.
Արտաքին հղումներ
Կատեգորիա:Ռուսաստանի գետեր
Հաց (ֆիլմ)
Հաց, 1971 թվականին «Երևան» կինոստուդիայի նկարահանած ֆիլմ։
Սյուժե
Մեծ ընտանիքով ծանրաբեռնված հայի և ռուսի բարեկամությունը օգնում է նրանց դիմակայելու պատերազմի և սովի տարիների դժվարությունները ։
Ծանոթագրություններ
Կատեգորիա:1971 ֆիլմեր Կատեգորիա:Խորհրդային ֆիլմեր Կատեգորիա:Հայկական ֆիլմեր
Սուտլիկ որսկանը (ֆիլմ)
Սուտլիկ որսկանը, 1969 թվականին «Երևան» կինոստուդիայի նկարահանած ֆիլմ՝ ըստ Հովհաննես Թումանյանի համանուն հեքիաթի։
Սյուժե
Ֆիլմի հեղինակները, Հովհաննես Թումանյանին հետևելով, ծաղրում են բոլոր նրանց, ովքեր չափազանցնելով են ներկայացնում սեփական արարքներն ու գործերը ։
Ծանոթագրություններ
Կատեգորիա:1969 ֆիլմեր Կատեգորիա:Խորհրդային ֆիլմեր Կատեգորիա:Հայկական ֆիլմեր Կատեգորիա:Գրական ստեղծագործությունների էկրանավորումներ
Ցարիչանկայի շրջան
Ցարիչանկայի շրջան (Царичанський район), շրջան Ուկրաինայի Դնեպրոպետրովսկի մարզում։
Ստեղծվել է 1923 թվականին։ Վարչական կենտրոնը՝ Ցարիչանկա ։
Աշխարհագրություն
Շրջանի տարածքի մակերեսը կազմում է 900 կմ²։
Բնակչություն
2001 թվականի մարդահամարի արդյունքներով շրջանում բնակվում էր 30775 մարդ։ Բնակչության խտությունը կազմում էր 34,19 մարդ/կմ²։
Արտաքին հղումներ
Կատեգորիա:Դնեպրոպետրովսկի մարզ Կատեգորիա:Ուկրաինայի շրջաններ
Գերցենի և Օգարյովի հուշարձաններ Մոխովայա փողոցում
Ալեքսանդր Գերցենի և Նիկոլայ Օգարյովի հուշարձաններ (Памятники Александру Герцену и Николаю Огарёву), հուշարձաններ Մոսկվայի Մոխովայա փողոցում, ՄՊՀ-ի հին շենքի դիմաց (Մոխովայա փողոց, տուն 11), որոնք կազմում են միասնական համակառույց։ Բացվել են 1922 թվականին։ Հուշարձանների հեղինակներն են քանդակագործ Նիկոլայ Անդրեևը և ճարտարապետ Վիկտոր Կոկորինը ։
Պատմություն
1919 թվականի օգոստոսին քանդակագործ Ն. Ա. Անդրեևին հանձնարարվել է պատրաստել դեմոկրատ, փիլիսոփա և հրապարակախոս Ալեքսանդր Գերցենի հուշարձանը` նրա մահվան 50-րդ տարելիցի առթիվ։ Այդ արձանը նախատեսվում էր տեղադրել 1920 թվականի հունվարի 20-ին` ՄՊՀ-ի դիմաց։ Քանի որ հուշարձանը սկզբնապես նախատեսվում էր տեղադրել վերջերս վերանորոգված ցանկապատի տեղում, դրան ընդդիմացել էր ՌԽՖՍՀ լուսավորության ժողկոմիսարիատը։ Այդժամ Անդրեևն առաջարկել է ստեղծել երկու հուշարձան` Գերցենի և Օգարյովի` դրանք տեղադրելով պուրակի խորքում մուտքի երկու կողմերում։ Աշխատանքին հատկացված ժամկետները շատ սեղմ էին, ուստի Ն. Ա. Անդրեևը ներգրավեց իր եղբորը` քանդակագործ Վ. Ա. Անդրեևին։ Սակայն նույնիսկ երկուսով նրանց չհաջողվեց ավարտել ժամկետին, և 1920 թվականի հունվարին տեղի ունեցավ միայն հուշարձանների հիմնարկեքը։ Հուշարձանների բացումը տեղի ունեցավ միայն 1922 թվականի դեկտեմբերի 10-ին ` մոնումենտալ քարոզչության լենինյան պլանի շրջանակներում ։
Նկարագրություն
Հուշարձանները պատրաստված են մարմարի փշուրներով բետոնից։ Ա. Ի. Գերցենը պատկերված է կանգնած ամբողջ հասակով` կրծքին խաչած ձեռքերով։ Նրա աջ ուսին թիկնոց է, որի դեկորատիվ ծալքերը թափվում են ներքև։ Ն. Պ. Օգարյովը ևս պատկերված է ամբողջ հասակով` ծալված աջ ձեռքին գցած թիկնոցով ։
Արվեստագետ Ն. Դ. Սոբոլևսկին գրել է.
Գերցենի և Օգարյովի այլ հուշարձաններ Մոսկվայում
Բացի այս զույգ հուշարձանից, Մոսկվայում կա Գերցենի ավելի ուշ հուշարձան Տվերսկոյ բուլվարում, ինչպես նաև Գերցենի և Օգարյովի երդման հուշարձան Վորոբյովի գորիում։
Ծանոթագրություններ
Կատեգորիա:Հուշարձաններ այբբենական կարգով Կատեգորիա:1922 հիմնադրումներ Ռուսաստանում Կատեգորիա:Մոսկվայի հուշարձաններ
Հալեպի շուկա (Երևան)
Հալեպի շուկա, շուկա Երևանի Կենտրոն վարչական շրջանում, Երևանի մետրոպոլիտենի Հանրապետության հրապարակ կայարանի անցումում։ Ստեղծվել է 2014-2015 թթ։
Պատմություն
Երևանի Հալեպի շուկան ստեղծվել է 2014-2015 թթ, երբ Սիրիայում քաղաքացիական պատերազմի հետևանքով Հայաստան տեղափոխված մի քանի սիրիահայերի տարածք հատկացվեց Երևանի մետրոպոլիտենի Հանրապետության հրապարակ կայարանի անցումում ։
Շուկան գտնվում է մետրոպոլիտենից դեպի Արամի փողոց տանող անցումի երկայնքով։ Նախկինում անցումի այդ հատվածն անբարեկարգ էր ։
Ներկայումս Հալեպի շուկայում գործում է մոտ 6 խանութ (ներառյալ հագուստի, ձեռագործ աշխատանքների, խնամքի միջոցների, հրուշակեղենի), մեկ վարսավիրանոց և արագ սննդի կետ ։
Ալեքսանդրովկայի շրջան (Դոնեցկի մարզ)
Ալեքսանդրովկայի շրջան (Олександрівський район), շրջան Ուկրաինայի Դոնեցկի մարզում։
Ստեղծվել է 1923 թվականին։ Վարչական կենտրոնը՝ Ալեքսանդրովկա ։
Աշխարհագրություն
Շրջանի տարածքի մակերեսը կազմում է 1010 կմ²։
Բնակչություն
2001 թվականի մարդահամարի արդյունքներով շրջանում բնակվում էր 22883 մարդ։ Բնակչության խտությունը կազմում էր 22,66 մարդ/կմ²։
Արտաքին հղումներ
Կատեգորիա:Դոնեցկի մարզ Կատեգորիա:Ուկրաինայի շրջաններ
Սվոփերի և դերիվատիվների միջազգային ասոցիացիա
Սվոփերի և դերիվատիվների միջազգային ասոցիացիա (International Swaps and Derivatives Association - ISDA), կազմակերպություն, որը միավորում է արտաբորսային շուկայի դերիվատիվների մասնակիցներին ։ Գլխավոր գրասենյակը գտնվում է Նյու Յորքում։ Ասոցիացիան միավորում է 56 երկրների ավելի քան 800 անդամների ։
Ասոցիացիան ստեղծվել է 1985 թվականին սվոփ դիլերների միջազգային ասոցիացիայի կարգավիճակով (International Swap Dealers Association)։ Ավելի ուշ՝ ֆինանսական գործիքների քանակի ավելացմամբ անվանափոխվել է ։
Ասոցիացիան մշակել է պայմանագրերի ստանդարտ պայմաններ, որոնք լայնորեն օգտագործվում են աշխարհում սվոփերի և դերիվատիվների գործարքների իրականացման համար։
Արտաքին հղումներ
Կատեգորիա:Միջազգային ֆինանսական կազմակերպություններ Կատեգորիա:Դերիվատիվներ Կատեգորիա:Միջազգային տնտեսական կազմակերպություններ
Ռազմական պատմություն
1. Ռազմական պատմություն՝ ա. այն պատերազմների պատմությունը, որոնք վարվել են որևէ ժողովրդի կամ պետության կողմից կամ էլ տեղի են ունեցել ինչ-որ որոշակի պատմական ժամանակաշրջանում. բ. նաև՝ որևէ մի պատերազմի կամ նույնիսկ առանձին պատերազմաշրջանի պատմությունը։
Պետք է տարբերել ռազմական պատմությունը ռազմարվեստի պատմությունից, որը ա. զարգանում է թե՛ պատերազմական, թե՛ խաղաղ ժամանակաշրջանում և բ. իր ուսումնասիրման առարկա է համարում այս կամ այն ժողովրդի կամ պետության ռազմական հաստատութունները և ռազմական գործողությունների հնարքները։
2. Ռազմական պատմություն (ռազմական պատմագիտություն) — աշխարհի պետությունների և ժողովուրդների զինված ուժերի ծագման, բանակաշինության, զինված ուժերի և ռազմական կազմավորումների կողմից վարվող ռազմական գործողությունների մասին գիտություն, որը կազմում է ռազմական գիտության (ռազմագիտության) բաղկացուցիչ մասը։
Հիմնական տեղեկություններ
Ռազմական պատմության շարադրանքը չի հանգում ռազմական իրադարձությունների կամ ռազմագործողությունների մասին պարզապես հաղորդելուն, այլ պետք է նաև գնահատական տա այն քաղաքական հանգամանքներին, որոնք առաջացրել են պատերազմ, ինչպես նաև ազդել են վերջինիս ընթացքի վրա։ Որպես ռազմական գիտության (ռազմագիտության) մի բաղկացուցիչ մաս, ռազմական պատմությունը (ռազմական պատմագիտությունը) պետք է ներկայացնի ա. ռազմաբեմի ճիշտ պատկերը, բ. հակառակորդ կողմերի զինված ուժերի վիճակը, գ. որքանով է դա ազդել ռազմագործողությունների ընթացքի վրա դ. պետք է հետազոտի այն մտքերը, որոնցով ղեկավարվել են ռազմական գործողությունները նախաձեռնողներն ու ղեկավարողները, ե. պետք է նաև հետազոտի այն հանգամանքները, որոնք կարելի է համարել այս կամ այն պատերազմող կողմի հաջողության կամ անհաջողության պատճառը, զ. ի վերջո, ռազմական պատմությունը (ռազմական պատմագիտությունը) պարտավոր է տալ պատերազմի քննական լուսաբանումը և քննության միջոցով ի հայտ բերի ռազմարվեստի հիմունքները։
Բոլոր այդ խնդիրներն ամենևին էլ դյուրին կատարելի չեն։ Բանն այն է, որ պատերազմող կողմերի շահերից բխում է իրենց պլանները, զորքերի տեղաբաշխումը և այլն գաղտնի պահել, թե՛ ռազմական գործողություններ սկսելուց առաջ, թե՛ ռազմական գործողությունների ժամանակ։ Եվ պատերազմի ավարտից հետո էլ հույժ տարաբնույթ հանագամքներից ելնելով, պետությունների կառավարողներն ու զորահրամանատարները հաճախ չեն կամենում քողազերծել բազում հանգամանքներ, ընդ որում՝ էականորեն կարևոր։ Պաշտոնական տեղեկատվություններն ու տեղեկագրքերը երբեմն այնքան երևակայական տվյալներ են տալիս, որ պահանջվում է ծայրահեղ ուշադիր կերպով համադրել դրանք այլ վկայությունների ու փաստաթղթերի հետ՝ նպատակ ունենալով իրադարձությունների իրական ընթացքը։ Համընդհանուր ռազմական պատմության վերաբերյալ երկերը շատ չեն։ Դրա փոխարեն հույժ հարուստ գրականություն է ստեղծվել առանձին պատերազմների և պատերազմաշրջանների վերաբերյալ։ Ռազմական պատմության ուսումնասիրման համար կարևոր նյութ են հանդիսանում իրադարձությունների մասնակից զանազան անձանց, հատկապես՝ ռազմական գործողությունների նախաձեռնողների և ղեկավարների հուշերը (հուշագրությունները), նամակագրությունը, ինչպես նաև վերջին շրջանում առավել շատ ուսումնասիրվող զորամասերի պատմությունները։
Հղումներ
Կատեգորիա:Ռազմական պատմություն
Վիլատա (Վերչելի)
Վիլատան սահմանակից է հետևյալ կոմունաներին՝ Բորգո Վերչելլի, Կարեզանաբլոթ, Կազալվոլոնե, Օլդենիկո, Սան Նաձարո Սեզիա, Վերչելի։
Կատեգորիա:Իտալիայի բնակավայրեր
Ժպիտ
Ժպիտ, դեմքի մկանների արտահայտիչ շարժումներ (շրթունքների, աչքերի և այտերի), որը ցույց է տալիս ծիծաղ կամ արտահայտում է հաճույք, ողջունում, երջանկություն, բարյացակամություն կամ հեգնանք, ծաղրանք (քմծիծաղ) ։
Ժպիտի կենսաբանություն
Ժպիտը առաջին հերթին ուղեղային գործընթաց է։ Ամեն ինչ սկսվում է հիպոթալամուսի նախնական գոտու գրգռումից (իսկ հիպոթալամուսի հետին գոտու գրգռումը առաջացնում է դժգոհություն)։ Այնտեղից նյարդային ազդակների հոսքը փոխանցվում է լիմբիկ համակարգին, որը պատասխանատու է մեր զգացմունքների համար։ Մկանային տոնը թուլանում է, հայտնվում է դեմքի գոհ արտահայտությունը։
Ժպիտի էթոլոգիա
Գորիլաներին հետևելը ցույց է տվել, որ խաղի ժամանակ նրանք բացում են բերանները և փակում են ատամները ձեռքով, այսպես ասած. «Ես կարող էի քեզ կծել, բայց չեմ անի»։ Գիտնականները այդ դիմածռությունները կապում են ծիծաղի հետ։ Իսկ երբեմն գորիլաները լայն ժպտում են, բացելով երկու ատամների շարքերը գրեթե Հոլիվուդի ստանդարտներին համապատասխան։ Գիտնականները ցույց են տվել, որ այդպիսի «ժպիտը» հայտնվում է, երբ կապիկը ցանկանում է ինչ-որ բան խնդրել ուրիշին կամ հարթեցնել անհարմարությունը։ Եթե խաղը ձգձգվում է կամ դառնում է շատ ռիսկային, գորիլան սկսում է «ժպտալ» ընկերոջը և դա ծառայում է որպես լրացուցիչ խաղաղության ազդանշան, զսպվելով կատակի ծեծկռտուքով, իսկական պայքարի մեջ ընկնելու փոխարեն։ Որքան կոպիտ և կտրուկ են շարժումները, որքան ակտիվ է խաղը, այնքան հաճախ է պետք լինում հարթեցնել առաջացող անհարմարությունները, այնքան հաճախ է պետք լինում կարգավիճակի և ենթակարգություն հաստատումը և այդպիսով հաճախ գորիլաների դեմքներին հայտնվում է ժպիտ ։
Արտաքին հղումներ
Կատեգորիա:Ռեֆլեքսներ Կատեգորիա:Հույզեր Կատեգորիա:Ծիծաղ Կատեգորիա:Հոգեբանական մանիպուլյացիա
Հույսի խրճիթներ
Հույսի խրճիթներ, 1971 թվականին «Երևան» կինոստուդիայի նկարահանած ֆիլմ՝ ըստ Երուխանի «Հույսի խրճիթներ» և «Լվացարարուհի» պատմվածքների։
Սյուժե
Ֆիլմը աղքատ ձկնորսի դժբախտ սիրո մասին է ։
Ծանոթագրություններ
Կատեգորիա:1971 ֆիլմեր Կատեգորիա:Խորհրդային ֆիլմեր Կատեգորիա:Հայկական ֆիլմեր Կատեգորիա:Վիլեն Զախարյանի ֆիլմեր Կատեգորիա:Գրական ստեղծագործությունների էկրանավորումներ
Տրայպուի գավառ
Տրայպուի գավառ (Microrregião de Traipu), գավառ Բրազիլիայում, մտնում է Ալագոաս նահանգի մեջ։ Մտնում է Ալագոաս նահանգի գյուղատնտեսական շրջան (մարզ)ի մեջ։ Բնակչությունը կազմում է 35 734 մարդ 2003 թվականի տվյալով։ Զբաղեցված տարածքը 952 կմ²։ Բնակչության խտությունը 37,5 մարդ/կմ²։
Գավառի կազմ
Գավառի կազմի մեջ են մտնում հետևյալ մունիցիպալիտետները.
Կատեգորիա:Բրազիլիայի գավառներ Կատեգորիա:Ալագոաս նահանգի գավառներ
Տորցա
Տորցա (Торца), գետ Ռուսաստանում, հոսում է Վլադիմիրի մարզում, Կոմի Հանրապետությունում։ Գետաբերանը տեղակայված է Կլյազմա գետի ձախ ափին՝388 կմ հեռավորության վրա։ Գետի երկարությունը 19 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկսկոմի ավազանային շրջանին գետն է։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Բախմուտի շրջան (Դոնեցկի մարզ)
Բախմուտի շրջան (Бахмутський район), շրջան Ուկրաինայի Դոնեցկի մարզում։
Աշխարհագրություն
Շրջանի տարածքի մակերեսը կազմում է 1770 կմ²։
Բնակչություն
2001 թվականի մարդահամարի արդյունքներով շրջանում բնակվում էր 53866 մարդ։ Բնակչության խտությունը կազմում էր 30,43 մարդ/կմ²։
Արտաքին հղումներ
Կատեգորիա:Դոնեցկի մարզ Կատեգորիա:Ուկրաինայի շրջաններ
Ամվրոսիևկայի շրջան
Ստեղծվել է 1923 թվականին։ Վարչական կենտրոնը՝ Ամվրոսիևկա ։
Աշխարհագրություն
Շրջանի տարածքի մակերեսը կազմում է 1455 կմ²։
Բնակչություն
2001 թվականի մարդահամարի արդյունքներով շրջանում բնակվում էր 55072 մարդ։ Բնակչության խտությունը կազմում էր 37,85 մարդ/կմ²։
Լուսիա Սարատե
Լուսիա Սարատե (Lucia Zarate, ), ամերիկյան դերասանուհի մեքսիկական ծագմամբ։ Գինեսի ռեկորդների գրքի համաձայն՝ չափահասը ունեցել է ամենաքիչ կշիռը ամբողջ փաստագրված պատմության ընթացքում. 17 տարեկանում նա կշռում էր ընդամենը 2,1 կգ ։
Ծնվել է Սան Կառլոս քաղաքում (այժմ՝ Ուրսուլո-Գալվան, Վերակրուս նահանգ), ապրել է Ագոստադերայում (այժմ  Քեմփոալա)։ Բժիշկներին հայտնի առաջին հիվանդը 2-րդ տիպի բնածին գաճաճաճությամբ (Մայևսկու համախտանիշ)։ 1894 թվականին Strand Magazine-ը հոդված էր հրապարակել, որտեղ ասվում էր, թե Սարատեն դադարել է աճել մեկ տարեկան հասակում ։ Նրա տունը, Կասա Գրանդեն բաց է այցելուների համար՝ որպես թանգարան ։
Կարիերա
12 տարեկանում Սարատեն Մեքսիկայից տեղափոխվել է Միացյալ Նահանգներ, որտեղ իր փոքրիկ հասակի պատճառով ցուցադրվել է սայդշոու և փողոցային կրկեսներում, հանդես է եկել տոնավաճառներում։ 1876 թվականի փաստերի գիրքը, որը հրատարակվել է Օքսֆորդի համալսարանի կողմից, նշում է Սարատի մի քանի բժշկական մասնագետների այցի մասին, որոնք չէին կարող հաստատել հավաստի, որ նա տասներկու տարեկան էր, ինչպես պնդում էր. վերլուծելով հիվանդի ատամների զարգացումը, նրանք եզրակացրել են, որ Լուսիան առնվազն վեց տարեկան է ։ Այդ ժամանակ նրա հասակը 51 սմ էր, իսկ նրա սրունքը շրջանագծի մեջ 100 մմ էր, 25 մմ-ով ավելի, քան միջին չափահասի բութը։ Այդ ժամանակ նա ապրում էր ծնողների հետ, համարվում էր առողջ և մտավոր լիարժեք, կարող էր խոսել անգլերեն, ինչպես նաև մայրենի իսպաներեն ։
Ծանոթագրություններ
Կատեգորիա:Գինեսի գրքի ռեկորդակիրներ Կատեգորիա:Ամերիկացի դերասանուհիներ Կատեգորիա:Մեքսիկացի դերասանուհիներ
Էլ Մասնոու
Էլ Մասնոու (El Masnou), մունիցիպալիտետ Իսպանիայում։ Մտնում է Բարսելոնա պրովինցիայի Կատալոնիա ինքնավար համայնքի կազմում։ Մունիցիպալիտետը գտնվում է Մարեսմե շրջանի կազմում։ Տարածքը զբաղեցնում է 3,44 կմ²։ Բնակչությունը՝ 22536 մարդ (2010 թվականի տվյալներով)։
Արտաքին հղումներ
Պաշտոնական կայք
Կլաուդիա Կիմ
Վաղ կյանք
Բացի այդ, նրա երաժշտության, ֆիլմերի և այլ բնակավառներում ունեցած հետաքրքրությունները հանգեցրեց նրան, որ նա Կորեա-չինացի սուպերմոդելների մրցույթին մասնակցելու հայտ ուղարկեց ։
Կարիերա
2005 թվականի հաղթել է Կորեա-չինացի մոդելների մրցույթում։ Կիմն առաջին հաղթողն էր, որը երբեք մոդել չէր աշխատել։ Այդ ժամանակվանից նրան հետաքրքրում էին գերմանական նորաձևության ցուցադրությանն մասնակցելը, ինչպես նաև զբաղվել է դերասանական վարպետությամբ ։
2006 թվականին իր դերասանական դեբյուտն է կատարել «Խաղի թագուհի» հեռուստասերիալում ։ Նույն թվականին նա հաղթել է SBS-ի դրամա մրցանակաբաշխության «Նոր աստղ» մրցանակը ։
Հետագայում նկարահանվել է «Ուղեղ» (2011) բժշկական դրամայում և «7th Grade Civil Servant» (2013) լրտեսական կատակերգությունում, ինչպես նաև գլխավոր դեր է կատարել «Standby» (2012) սիթքոմում։ Կիմը միջազգային ուշադրության է արժանացել, նկարահանվելով Նեթֆլիքսի «Մարկո Պոլո» (2014) հեռուստասերիալում և «Վրիժառուները։ Ալտրոնի դարաշրջանը» (2015) ֆիլմում ։
2018 թվականին Կիմը կատարել է Նագայինայի դերը «Ֆանտաստիկ գազաններ։ Գրինդևալդի հանցագործությունները» ֆիլմում ։
Անձնական կյանք
2019 թվականի դեկտեմբերի 14-ին Կիմն ամուսնացել է կորեա-ամերիկացի բիզնեսմեն Մեթյու Շամպինի հետ ։
DC Comics
DC Comics-ը կոմիքսների ամերիկյան ընկերություն։ Այն DC Entertainment-ի առանձին հրատարակությունն է, որը պատկանում է Warner Bros. ընկերությանը ։ Այն կոմիքսներ ստեղծող ամենամեծ և ամենահաջողված ամերիկյան ընկերություններից է, որն ունի այնպիսի հայտնի հերոսներ, ինչպիսիք են Սուպերմենը, Բեթմենը, Հրաշք կինը, Կանաչ լապտերը, Ֆլեշը, Ակվամենը, Մարսիական Որսորդը, Կիբօրգը, Շազամը, Կանաչ նետը և Մարդ-բազեն, Սուպեր կին, Բեթկին և այլն կերպարները։ Հորինված DC տիեզերքն ներառում է նաև մի քանի թիմեր՝ «Արդարության լիգան», «Ամերիկայի արդարության ընկերութնունը» և «Երիտասարդ տիտանները»։ Հայտնի են նաև չարագորճներ Ջոկերը, Հարլի Քուինը, Լեքս Լյութորը, Կատու-կինը, Դարկսայդը, Ռա'ս ալ Գուլ, Դեթսթրոուքը, Սինեստրոն, Բրեյնիակը և Սև Ադամը։
«DC» հապավումն առաջացել է ընկերության հայտնի «Դետեկտիվ կոմիքսներ» (Detective Comics) շարքի անվանումից, որտեղ առաջին անգամ հայտնվում է Բեթմենը ։ Սկզբում ընկերության գրասենյակը գտնվում էր Մանհեթենի Չորրորդ պողոտայի 432 հասցեյում, որից հետո տեղափոխվում է 480, իսկ ավելի ուշ Լեքսինգթոն պողոտայի 575։ 2013 թվականի հոկտեմբերին հայտարարվեց, որ DC-ի գրասենյակը 2015 թվականին Նյու Յորքից կտեղափոխվի Բըրբանք, Կալիֆորնիա ։
2011 թվականի տվյալներով DC-ն ամերիկյան կոմքիսների շուկայում զբաղեցնում է 31,50 %, այն ժամանակ, երբ իր մշտական և գլխավոր հակառակորդ Marvel Comics-ը (որը 2009 թվականից պատկանում է Ուոլթ Դիսնեյ ընկերությանը) մոտ 45 % ։
Ծագում
Ամեն ինչ սկսեց National Allied Productions-ից (մինչ DC-ն), որը հիմնադրվել էր Մալկոլմ Վիլեր-Նիկոլսոնի կողմից, 1935 թվականին, որն իր դեբյուտը կատարեց New Fun։ The Big Comic Magazine-ով ։ Ընկերության երկրորդ անվանումը, New Comics #1-ն առաջին ագնամ հայտնվեց 1935 թվականի դեկտեմբերին Կոմիքսների ոսկե դարի ժամանակ ։ Ժամանակի ընթացքում անվանումը փոխվում է Adventure Comics-ի, որը շարունակվում է մինչև 1983 թվականի 503-րդ հրատարակությանը, դառնալով կոմիքսների ամենաերկար շարքը պատմության մեջ ։
Վիլեր-Նիկոլսոնի երրորդ և վերջին սերիան, որը 1936 թվականի դեկտեմբերին հայտնվեց գովազդի տեսքով, երեք ամիս անց՝ 1937 թվականի մարտին թողարկվում է։ Այս թեմատիկայով սերիան դարձավ սենսացիոն՝ Բեթմենի հայտնվելով (27-րդ թողարկում, 1939 թվականի մայիս)։ Սակայն այդ ժամանակ Վիլեր-Նիկոլսոնն արդեն լքել էր ընկերությունը։
Detective Comics Inc.-ը շուտով թողարկում է ևս մեկ սերիա Action Comics անվան տակ, որի առաջին համարը ներկայացնում էր Սուպերմենի մասին (կերպար, որը ոչ մի կապ չունի Վիլեր-Նիկոլսոնի հետ․ խմբագրող Վին Սալլիվանը որոշեց թողարկել հերոսին այն բանից հետո, երբ Շելդոն Մեյերն այն գտավ նամակների ամբամանից)։ Action Comics-ի առաջին համարը դուրս եկավ 1938 թվականի հունիսին և դարձավ վաճառքային հիթ, ստեղծելով կերպարների նոր տիպ՝ «սուպերհերոսներ»։ Ընկերությունը շուտով ընթերցողներին ներկայացրեց նոր կերպարներ Բեթմենին և Ավազամարդուն։
2010 թվականի փետրվարին Action Comics-ի պատճեն (հունիս, 1938) համացանցային աճուրդին վաճառվել է 1 միլիոն դոլարով, անցնելով մի այլ պատճենի վաճառքի գնից՝ $317 000։ Ինչպես գնորդը, այնպես էլ վաճառողը մնացին անհայտ ։
Ոսկե դար
Շուտով National Allied Publications-ը և Detective Comics Inc.-ը միավորվեցին, ստեղծելով National Comics ընկերությունը, որը 1944 թվականին կուլ տվեց Մաքս Գեյնսի և Ջեք Լեյբովիցայի կոնցերնը՝ All-American Publication-ը։ Նույն տարում Գեյնսը թույլ տվեց Լեյբովիցային թույլ տվեց ետ գնել իր բաժնեմասը, թողնելով միայն Picture Stories from the Bible-ը՝ սեփական ընկերություն ստեղծելու համար։ Այդ ժամանակ Լեյբովիցը ղեկավարում էր All-American Comics և Detective Comics ընկերությունները ։ Այդ ընկերության ակցիաները վաճառքում հայտնվեցին 1961 թվականին ։
Ընկերությունը սկսեց հեղինակային իրավունքների խախտման դեմ ագրեսիվ կամպանիա սկսեց, քանի որ պատճենվում էին հերոսները, ինչպիսիք էին Հրաշք-մարդը՝ Fox Comics-ի կերպար, որը Fox-ը լիովին պատճենել էր Սուպերմենից։ Նշանակալից դարձավ DC-ի և Fawcett Comics-ի հակամարտությունը, որը կապված էր Կապիտան Մարվելի հետ, որն այդ ժամանակ համարվում էր ամենավաճառվող սերիան։ Չնայած այն փաստին, որ Կապիտան Մարվելի և Սուպերմենի միջև եղած կապը երևում էր բավականին վիճելի (Կապիտան Մարվելի ուժերն ուներ մոգական ծագում, ի տարբերություն Սուպերմենի), դատարանը նմանակումը ճանաչեց դիտավորյալ։ Դեմ առ դեմ հանդիպելով վաճառքի չեղարկմանն ու սնանկացմանը, 1995 թվականին Fawcett-ը հանձնվում է և դադարեցնում կոմիքսների արտադրությունը։
Երբ 1941 թվականին սուպերհերոսների հայտնիությունը սկսեց վերանալ, ընկերությունը կենտրոնացավ այնպիսի ժանրերի վրա, ինչպիսիք են գիտական ֆանտաստիկան, վեստերնը, կատակերգությունը և մելոդրաման։ DC-ն նաև թողարկեց դետեկտիվ և սարսափ պատմություններ։
Արծաթե դար
1950-ականներ կեսերին խմբագրող Իրվին Դոնենֆելդը և հրատարակող Լեյբովիցը ցուցումներ տվեցին Ջուլիուս Շվարցին, ստեղծելու Ֆլեշի մասին նոր կոմիքս։ /հին կերպարի կենդանացման փոխարեն, ստեղծվեց լիովին նոր կերպար, որտեղ լավավցել և մոդերնիզացվել էր Ֆլեշի քաղաքացիական դիրքը։ Նոր Ֆլեշն ապացուցեց իր հայտնիությունը և հանգեցրեց նրան, որ նույն վարվեն Կանաչ լապտերի հետ։ Դրան հաջորդեց Արդարության լիգայի ստեղծումը, ինչպես նաև ուրիշ սուպերհերոսներ։ Երկրպագուների ևպատմաբանների կողմից այս ժամանակաշրջանն անվանվեց Կոմիքսների արծաթե դար։
Հրատարակությունը չցանկացավ վերավոխել հիմնական կերպարներին՝ Սուպերմենին, Բեթմենին և Հրաշք-կնքոը, սակայն նրանք նկատելիորեն թարմացվեցին։ Ղեկավարվելով նոր խմբագրիչի՝ Մորթոն Վեյսինգերի կողմից, Սուպերմենի մասին կոմիքսները լրացվեցին նոր կերպարներով, որոնք դարձան շատ հաջողված, օրինակ՝ Սուպերաղջիկը, Բիզարոն, Բրեյնիակը։ Բեթմենի սերիայի մեջ, որը ղեկավարվում էր Ջեք Շիֆի կողմից, ավելացվեցին մի շարք հաջողված հերոսների, ինչպիսիք են Բեթվումենը, Բեթ-աղջիկը, Բեթ-Մայքը, որպեսզի լավացնեն կոմիքսի ոչ գիտական մասը։
DC-ի սուպերհերոսների թարմացումներն աննկատ չմնացին կոմիքսների մյուս ընկերությունների կողմից։ 1961 թվականին, երբ DC-ն թողարկեց Արդարության լիգա կոմիքսների շարքը, Marvel Comics-ի գրող Սթեն Լին և լեգենդար ստեղծով Ջեք Քըրբին ազդարարելով «Մարվելի դարաշրջանի» մուտքը, սկսեցին «Հրաշալի քառյակը» կոմիքսների շարքը ։
1940-ականներին Սուպերմենը, Բեթմենը և ընկերության այլ հերոսները սկսեցին հայտնվել նույն սերիաներում, սկսելով կիսել ընդհանուր տիեզերքը, որն ավելի ուշ անվանվեց DC Universe։
1966 թվականի «Բեթմեն» հեռուստասերիալը, որը ցուցադրվում էր ABC հեռուստաընկերությամբ, առաջացրեց կոմիքսների հայտնիության ժամանակավոր ճողփյուն։ Հանդես եկան նաև այլ բնագավառներում։ DC-ն նկատելիորեն լուսավորեց շատ կոմիքսների երանգները՝ հիմնականում Բեթմենինը և Detective Comics-ը, որպեսզի համապատասխանի հեռուստասերիաներին ։
Նոր, կտեատիվ աշխատակիցներն առաջարկեցին մեծացնել հանդիսատեցի սահմանները, դրանում ներառելով ավելի բարձր տարիքի մարդկանց՝ դեռահասների և նույնիսկ ուսանողների։ Նոր տաղանդները իսկապես նպաստեցին ընկերության զարգացմանը, օրինակ Դենիս Օ'Նիլը, ով նախկինում աշխատել էր Marvel-ում և Charlton Comics-ում, որը քննադատների և հասարակության կողմից ճանաչում ստացավ «Բեթմեն» և «Կանաչ լապտեր» կոմիքսներով։ Բացի դրանից այդ ժամանակաշրջանում հայտնվեցին շատ շարքեր, որոնք սկսեցին բավական հաջող, սակայն շուտ կորցրեցին հայտնիությունը և փակվեցին։
Չորրորդ Աշխարհ
1970 թվականին Ջեք Կիրբին Արծաթե դարաշրջանում Marvel Comics-ից տեղափոխվեց DC, որի ընթացքում Կիրբին խաղում էր շատ մեծ դեր։ Թույլտվություն ստանալով իս սեփական կոմիքսների գրման և նկարազարդման իրավունքը, նա ստեղծեց իրար հետ կապված կոմիքսների շարք, որն անվանեց «Չորրորդ աշխարհ»։ Արդեն գոյություն ունեցող «Սուպերմենի ընկեր Ջիմի Օլսեն»-ը կոմիքսների շարքում Կիրբին ներկայացրեց այնպիսի երկարակյաց կերպարների, ինչպիսիք են սուպերչարագործ Դարքսայդը և ուրիշ իրականություն Ապոկոլիպսը։ Չնայած նրան, որ վաճառքի ցոիցանիշները բավականին բարձր էին, կոմիքսները չհանդիպեցին DC-ի մեծ օգնությանն ու տարածմանը, ինչպես նաև տառապում էին չհասկանալու պակասից։ 1973 թվականին «Չորրորդ աշխարհ»-ի բոլոր սերիաները չեղարվեցին, սակայն Կիրբիի ստեղծած բոլոր մտքերն ու առաջարկները դարձան DC տիեզերքի անբաժան մասը։
Բրոնզե դար
Շարունակելով Կոմիքսների արծաթե դարաշրջանի տենդենցները, 1970 և 1980-ականներին կոմիքսների ասպարեզում ֆենտեզիական մոտիվները դարձան ավելի նատուրալիստական և մռայլ։ Այս դարաշրջանն անվանվեց բրոնզե։ Գրականության մեջ թմրանյութերի օգտագործումը, արգելված «Comics Code Authority»-ի կողմից, առաջին անգամ հայտնվեցին Marvel-ի 1971 թվականին գրված The Amazing Spider-Man կոմիքսում։ DC-ի թարմացումից հետո, ընկերությունը գրող Դենիս Օ'Նիլին և նկարիչ Նիլ Ադամսին պատվիրեց ստեղծել Կանաչ լապտերի մասին պատմող կոմիքսի մի սերիա, որտեղ Սպիդին՝ Կանաչ նետի օգնականը կախվածություն է ձեռք բերում թմրանյութերից։
1976 թվականի հունվարից Ջենեթ Քենը փոխարինեց Ինֆանտինոյին՝ խմբագրային տնօրեն բաժնում։ DC-ն ամեն կերպ փորձում էր մրցակցել հիմնական հակառակոդ Marvel-ի հետ՝ միանգամից ավելացնելով կոմիքսների քանակը, որպեսզի առաջատար լինի շուկայում։ այդ ընթացքում թողարկվեցին նոր հերոսների սերիաներ, որոնցից են «Ֆայրսթորմը (Firestorm)» և «Շեյդ, Փոփոխվող մարդը (Shade, the Changing Man)»։ Թողարկվեցին նաև սեիաներ առանց սուպերհերոսների, որպեսզի ասպարեզ վերադարձնեին պատերազմական թեմայով կոմիքսները։ 1978 թվականի հունիսին, Սուպերմենի առաջին ֆիլմի թողարկումից հետո, Քենը շարքն ավելի է երկարեցնում՝ ավելացնելով սերիաների և էջերի քանակը, ինչպես նաև կոմիքսների գինը 35-ից դարձնլեով 50 ցենտ։ Սերիաների մեծ մասը ստացան 8 հավելյալ էջեր, իսկ մյուսներն ունեցան 25 էջանոց լիարժեք գիրք։ Այս քայլն անվանվեց «DC Explosion». Քայլը հաջողված չէր և Warner ընկերության ներկայացուցիչը փակեց ոչ հաջողված սերիաների մեծ մասը՝ միաժամանակ աշխատանքից հեռացնելով շատ աշխատողների, որի մասին տեղեկավեց «DC Implosion» մամուլում։ 1978 թվականի սեպտեմբերին ընկերությունը վերադարձավ 17 էջանոց պատմություններին, սակայն գինը թողեց 40 ցենտ ։ Չնայած դրան, 1980 թվականին հրատարակությունը կրկին կոմիքսների գինը բարձրացնում է 50 ցենտ և ավելացնում էջերի քանակը մինչև 25-ի։ Սակայն հավելյալ էջերը հիմնականում զբաղված էին հայտարարություններով և գովազդով։
Շուկայում մեծ տեղ զբաղեցնելու նոր ուղիներ փնտրելով, Քենի խմբի նոր անդամները, համա-նախագահ Փոլ Լեվիցը և ղեկավար-խմբագիր Ջորդանոնը վերանայեցին խմբի անդամների տաղանդի ոչ ստաբիլության վրա։
Ժամանակակից դարաշրջան
Արծաթե դարաշրջանի Երիտասարդ Տիտաններ թիմի հաջողված վերականգնումից հետո, որն անվանափոխեցին Նոր Երիտասաևդ Տիտաներ, բերեց նրան, որ DC-ի խմբագիրները սկսեցին նմանատիպ տարբերակներ գտնել ողջ DC տիեզերքի համար։ Արդյունքում 12 մասանոց կոմիքս «Crisis on Infinite Earths»-ը հնարավորություն տվեց ընկերությանը վերակառուցել ողջ տիեզերքը։ Նրանք «դեն նետեցին» անցյալը և սկսեցին զբաղվել հերոսների մոդերնիզացմամբ, ինչպես Սուպերմենը և Հրաշք-կինը։
Այդ ժամանակ նմանատիպ հեղափոխություն կատարվեց նաև սարսափ ժանրի կոմիքսներում, որոնք չէին պատմում սուպերհերոսների մասին։ 1984 թվականի սկզբից բրիտանացի գրող Ալան Մուրը նոր շունչ հաղորդեց սարսափ կոմիքսների շարք «The Saga of the Swamp Thing»-ին, որի աշխատանքը առաջինը եղավ թարմացման աշխատանքներում։ Հիմնվելով բրոնզե դարի մռայլ նատուրալիզմի վրա, շատ բրիտանացի գրողներ, ներառյալ Նիլ Գեյմանը և Հրանտ Մորիսոնը սկսեց աշխատել ընկերության համաւր։ Արդյունքը միայն այն չեղավ, որ սարփափ/ֆանտաստիկ ժանրում կատարած այս մեծ գարծի համար DC-ն իր մոտ պահեց այս տաղանդներին, այլ նաև 1993 թվականից թողարկեց Vertigo կոմիքսների շարքը, որը նախատեսված էր մեծահասակների համար։
Ժամանակակից դարաշրջանի ամենավառ կոմիքսներից են Ֆրենկ Միլլերի «The Dark Knight Returns»-ը և Ալան Մուրի ու նկարիչ Դեյվ Հիբբոնսի «Պահապանները»։ Այս կոմիքսների շնորհիվ ուշադրություն դարձրեցին DC Comics-ի փոփոխությունների վրա՝ շնորհիվ իրենց բարդ հոգեբանության և գրավիչ Հակահերսոների։ Կրետիվության ազատության շնորհիվ Միլլերին հաջողվեծ ստեղծել ապագայի մռայլ Բթեմենին, իսկ Մուրին՝ նույն մռայլությամբ այլընտրանքային պատմություն։ Այս ամենը հանգեցրեց նրան, որ DC-ն համարյա առաջ անցավ Marvel Comics-ին։ Ինչպես նաև այդ կոմիքսների շնորհիվ փոխվեց կոմիքսների մասին կարծիքը քննադատների և գրողների մոտ, ովքեր սկսեցին հասկանալ, որ դրանք կարող են լինել նաև հասուն ընթերցողների համար։
Մինչ DC տիեզերքը դառնում էր ավելի մռայլ, 1980-ականների կեսերից լույս տեսան պատերազմական թեմատիկայով կոմիքսներ, որոնք իրենց մեջ ներառում էին դեռ 1960-ականներին սկսած սերիաները։ Այս սերիաները բաղկացած էին ավելի քան 100 թողարկումից, որոնցից էին «Sgt. Rock»-ը, «G.I. Combat»-ը, «The Unknown Soldier»-ը և «Weird War Tales»-ը։
1989 թվականի մարտին Warner Bros.-ը միավորվեց Time Inc.-ի հետ, որոց DC Comics-ը դարձավ այդ ընկերության մասնաբաժինը։ Հունիսին լույս տեսավ Բեթմենի մասին պատմող առաջին ֆիլմը։
1990-ականներ
Կոմիքսների ասպարեզը 1990-ականների սկզբին ապրես կարճատև բում, որի պատճառն էր խարդախությունը (մասսայականորեն գնվում էին հին կոմիքսները որպես հավաքածուի իր և ավելի ուշ վաճառում բարձր գնով), և Սյուժետային ուղին, որը մեծ ուշադրության արժանացավ նաև կոմիքսների ասպարեզից դուրս։ Սյուժեները դարձավ էլ ավելի անկանխատեսելի։ «The Death of Superman» կոմիքսվում սպանվեց Սուպերմենը, «Batman:Knightfall»-ում Բեթմենն անդամահատվեց, իսկ «Emerald Twilight»-ում սուպերհերոս Կանաչ Լապտերը դարձավ չարագործ Պարալաքսը։ Այս ամենի արդյունգում վաճառքի թիվը միանգամից աճեց, սակայն այս աճը ժամանակավոր էր, ինչպես հերոսների փոխարինումը։ Կոմիքսներ արտադրող ընկերություններն ընակն ճգնաժամի մեջ, դա հանգեցրեց քանակի շատացման, բայց որակի պակասի։
2000-ականներ
2003 թվականի մարտին DC-ն ձեռք բերեց «ElfQuest» ֆենտեզի-սերիաների թողարկման իրավունքը, որը նախկինում լույս էր տեսնում Վենդի և Ռիչարդ Փինիների սեփական ընկերության՝ «WaRP Graphics»-ի ներքո։ Այս շարքը շարունակվեց ուրիշ սերիայով՝ «T.H.U.N.D.E.R. Agents», որը նախկինում պատկանում էր ոչ թե DC-ին, այլ Tower Comics-ին։ Այն դուրս եկավ «DC Archive Edition» շարքի ներսում։ 2004 թվականին DC-ն կարճ ժամանակով ստացավ 2000 A.D. և Humanoids ընկերությունների գրաֆիկական վեպերի ժարքերը։
2004 թվականին DC-ն սկսեց մի նոր քրոսովերի աշխատանքները, որը պետք է լիներ «Անվերջ Երկրների ճգնաժամի» սիկվելը։ Այն պետք է լիովին այլ ազդեցություն թողներ ողջ DC տիեզերքի վրա և ետևում թողներ 1994 թ․ «Zero Hour»։ 2005 թվականին լույս տեսավ «Բեթմեն․ սկիզբ» ֆիլմը, որը քննադատները դիմավորեցին շատ դրական։
2005-ին DC-ն թողարկեց «All-Star» նոր սերիան (վերակենդանացնելով 1940-ականների թաղարկումները), որը նրա համար էր, որպեսզի նկարագրվեր պատմության մեջ հայտնի մի շարք կերպարների, որոնք չեն դիպչում DC տիեզերքին  ։
2010-ականեր
2009 թվականի սեպտեմբերին Warner Bros.-ը հայտարարեց, որ DC Comics-ը կդառնա DC Entertainment-ի մի մասը։ Դիանա Նելսոնը, Warner Premiere-ի նախագահը դարձավ նոր ընկերության նախագահը, իսկ DC Comics-ի նախագահ և թողարկով Փոլ Լեվիցին վստահվեց խմբագիր-պատասխանատուի պաշտոնը ։.
2010-ի փետրվարի 18-ին նկարիչ Ջիմ Լին և Դեն ԴիԴիոն դարձավ DC Comics-ի նախաստեղծողները, Ջեֆ Ջոնսը արվեստի գլխավոր տնօրեն, իսկ Ջոն Ռուդը նշանակվեց վաճառքների, մարտկետինգի և բիզներսի զարգացման համանախագահ։
2011 թվականի մայիսին DC-ն հայտարարեց, որ կդառնա կոմիքսների առաջին հրատարակությունը, որն իր կոմիքսների թվայիկ տարբերակները կթողարկի այն օրը, երբ լույս կտեսնեն թղթե տարբերակները։
Թարմացում
2011 թվականի հունիսի 1-ին DC-ն հայտարարեց, որ օգոստոսին չեղարկում է DC տիեզերքի կերպարների շարունակվող սերիաները և վերսկսում է 52 սերիաների թողարկումը՝ սկսած № 1-ից։ Առաջին վերսկսած հոդվածը եղավ Արդարության լիգան, որը լույս տեսավ 2011-ի օգոստոսի 31-ին։ Մնացած սերիաները սկսեցին դուրս գալ սեպտեմբերից։
Լոգո
DC-ի առաջին լոգոն հայտնվեց 1940 թվականի ապրիլի թողարկումներին։ Այն իրենից ներկայացնում էր առանց ետնանկարի DC տառերը, որը նշանակում էր Detective Comics և կարդացվում էր հեշտությամբ։
1941 թվականին ընկերությունը ներկայացրեց տարբերանշանի թարմացված տարբերակը։ Այս մեկը նախորդից մեծ էր երկու անգամ և տեղադրված էր սպիտակ ետնանկարը վրա։ Այստեղ DC Publication բառերի հետ մեկտեղ կարդացվում էր նաև Սուպերմեն բառը։ Լոգոն գտնվում էր շապիկի վերևի ձախակողմյան մասում։ Այսպիսով ընկերությունն առաջարկում էր «Սուպերմեն-DC» տարբերակը։
1949 թվականին ընկերության տարբերանշանը վերադարձավ նախկին տեսքինմ ունենալով կլոր տեսք։ Այն այդպես մնաց 1960-ականները ներառյալ։
1970-ականների սկզբին լոգոն լիովին փոխվեց։ Այն իրենից ներկայացնում էր միայն DC տառերը, ներառյալ տվյալ կոմիքսի թեմայի ամենահայտնի հերոսին։
Արտաքին հղումներ
Կատեգորիա:DC Comics
Էլիսոն Սուդոլ
Էլիսոն Սուդոլ (Alison Sudol, ), ամերիկացի երգչուհի, երգահան, դերասանուհի։ Որպես երգչուհի հայտնի է A Fine Frenzy անվամբ, իսկ որպես դերասանուհի` «Ֆանտաստիկ գազաններ ու որտեղ գտնել դրանց» (2016) և «Ֆանտաստիկ գազաններ։ Գրինդևալդի հանցագործությունները» (2018) ֆիլմերում կատարած Քուինի Գոլդշտեյնի դերով ։
Արտաքին հղումներ
Կատեգորիա:Դերասանուհիներ այբբենական կարգով Կատեգորիա:Ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի երաժիշտներ Կատեգորիա:Ամերիկացի երգչուհիներ Կատեգորիա:Ամերիկացի փոփ երգչուհիներ Կատեգորիա:Ամերիկացի երգահաններ Կատեգորիա:21-րդ դարի դերասանուհիներ Կատեգորիա:21-րդ դարի երգիչներ և երգչուհիներ Կատեգորիա:21-րդ դարի ամերիկացի դերասանուհիներ Կատեգորիա:Ամերիկացի փոփ երգիչներ
Աբո Ավետիսյան
Աբո Ավետիսյան, Իրաքում ծնված ամերիկահայ նկարիչ, որը հաճախ է աշխատում կինոարտադրության, գրականության, լուսանկարչության և նկարչության ոլորտում։
Ավետիսյանը, մասնավորապես, գրել է «Տասներեքը Բաղդադում» կոչվող ինքնակենսագրական գիրքը, որում մանրամասն նկարագրվում է 2003 թվականի Իրաքի պատերազմի ընթացքում Բաղդադում ապրած նրա կյանքը, երբ նա դեռ պատանի էր ։
Անձնական կյանք
Ավետիսյանը սկսեց իր ճանապարհը դեպի լուսանկարչության և վավերագրական ոճի տեսագրությունների աշխարհ տասներեք տարեկան հասակում, երբ 2003թ-ի Իրաքյան պատերազմը հենց նոր էր սկսվել։ Ունենալով հայ ծնողներ, որոնք երկուսն էլ Հայոց ցեղասպանություն վերապրած երեխաներ էին, նա 2005 թվականին ներգաղթեց Միացյալ Նահանգներ։ Նա տիրապետում է արաբերեն, հայերեն և անգլերեն լեզուներին, և հաճախ էր օգտագործում այդ երեք լեզուները իր արվեստի գործերում։
Արվեստի գործեր
Նրա վերջին` «Հայաստան և Արցախ՝ տեսարան Թռչնի թռիչքի բարձրությունից» կոչվող կարճամետրաժ ֆիլմը, որը ձեռք բերեց ավելի քան 100,000 համակցված դիտումներ՝ լրացնելով մյուս՝ «Օբսեսիվ-գերիշխող փորձ» կոչվող կարճամետրաժ կինոնկարին և օգնելով ընդհանուր թիվը հասցնել 500,000 համակցված դիտումների։
Հեղինակություններ
Ավետիսյանը հիշատակում է Գրաֆիտի հեղինակներ՝ Ռետնային և Շեպարդ Ֆեյրիին՝ որպես երկու նկարիչների, որոնց նա ուշադիր հետևում է։
Ակտիվություն
Ավետիսյանը 2018 թվականին այցելել է Հայաստան՝ 2018 թվականի հայկական հեղափոխությունից անմիջապես հետո, և իր ուղևորությունը փաստել է անօդաչու թռչող սարքերի նկարած կադրերով, որոնք բոլորն էլ ներկայացված են նրա «Հայաստան և Արցախ՝ տեսարան թռչնի թռիչքի բարձրությունից» կարճամետրաժ ֆիլմում ։
Ծանոթագրություններ
Կատեգորիա:Ամերիկահայ նկարիչներ
Անտեսանելի հյուրը
«Անտեսանելի հյուրը» (Contratiempo, «դժբախտ պատահար, խոչընդոտ»)՝ իսպանական դետեկտիվ թրիլեր։ Համաշխարհային պրեմիերան կայացել է ԱՄՆ-ում սեպտեմբերի 23-ին, իսկ Իսպանիայում՝ 2017 թվականի հունվարի 6-ին ։ Ֆիլմի ռեժիսորն ու սցենարիստն է Օրիոլ Պաուլոն։
Ֆիլմը նկարահանվել է Տեռասա քաղաքում, ինչպես նաև Բարսելոնայում և Բիսկայայի շրջանում ։
Սյուժե
Ադրիան Դորիան երիտասարդ գործարար է, ով մեղադրվում է իր սիրուհու՝ Լաուրա Վիդալի սպանության մեջ։ Նա չի ընդունում իր մեղքը և մինչև դատը տնային կալանքի տակ էր։ Նրա իրավաբան՝ Ֆելիքսը վարձում է փաստաբան Վիրջինիա Գուդմանին, ով չի պատրաստվում պարտվել այս գործը, քանի որ դա նրա կարիերայի վերջին գործն էր։ Երեկոյան՝ մինչ դատը, Վիրջինիան գալիս է Ադրիանի մոտ, որպեսզի գտնի պաշտպանության լավագույն ռազմավարությունը։ Նա ասում է, որ նրանք ունեն երեք ժամ, և խնդրում է Ադրիանին պատմել ամեն ինչ։
Ադրիանը պատմում է Վիրջինիային, թե ինչպես նա և Լաուրան ստանալով անանուն հաղորդագրություն շանտաժիստից, հանդիպել են քաղաքից հեռու մի հյուրանոցում, բայց հասկացել են, որ դա թակարդ էր ու փորձել են հեռանալ։ Ինչ-որ մեկը հարվածեց Ադրիանին և նա ուշաթափվեց։ Երբ նա ուշքի եկավ, տեսավ, որ Լաուրան մահացել է և ամբողջ՝ շանտաժիստի համար նախատեսված գումարը, թափված էր լոգարանով մեկ։ Ոստիկանության ժամանումից հետո, պարզվում է, որ սենյակի դուռը փակված է ներսից, պատուհանները նույնպես փակված էին։ Ոչ ոք չէր կարող մուտք գործել սենյակ և աննկատ մնալ։ Հետևաբար Ադրիանը՝ Լաուրայի սպանության միակ կասկածյալն է։ Բայց Վիրջինիան պնդում է, որ Ադրիան ողջ պատմությունը չի պատմում, նրան օգնելու համար նա պետք է իմանա ամբողջ ճշմարտությունը։
Այնուհետև Ադրիան պատմում է նրան Փարիզ իր գործուղման մասին՝։ Իրականում նա չէր մեկնել Փարիզ, այլ Լաուրայի հետ ժամադրման էր։ Ճանապարհին վթարի են ենթարկվում և նրանց հետ բախված մեքենայի վարորդ Դանիել Գարիդոն անունով երիտասարդը մահանում է։ Լաուրան որոշում է, որ դա նրանց մեղքը չէ, քանի որ Դանիելը խոսում էր հեռախոսով և չէր ամրացրել անվտանգության գոտին։ Այդ պահին ճանապարհով անցնող մեկ այլ մեքենա, կանգնում է օգնություն ցուցաբերելու։ Լաուրան վերցնում է Դանիելի բջջային հեռախոսը, որն այդ պահին զանգում էր և ձևացնում, թե իրենք բախվել են միմյանց հետ և օգնության կարիք չունեն, որպեսզի օգնության եկած վարորդը ոչինչ չկասկածի։ Լաուրան համոզում է Ադրիանին ազատվել Դանիելի մեքենայից և մարմնից, որպեսզի չվտանգեն իրենց ապագան։ Ադրիանը համաձայնվում է, մեկնում մահացածի մեքենայով դեպի տեղական լիճը։
Մինչ Ադրիան զբաղված էր Դանիելի մեքենայով, Լաուրան փորձում էր գործի դնել Ադրիանի մեքենան, բայց չկարողացավ։ Նրան օգնության է հասնում տեղի բնակիչ, ով փորձում է տեղաշարժել մեքենան դեպի իր տունը՝ վերանորոգելու համար։ Մինչ նա վերանորոգում էր մեքենան, Լաուրան խոսում էր իր կնոջ հետ։ Լաուրան ներկայանում է ուրիշ անունով և ասում, որ մենակ էր ճանապարհ գնում։ Նայելով տան լուսանկարները, Լաուրան հասկանում է, որ գտնվում է Դանիելի ծնողների տանը։ Այդ պահին նրանք զանգում են Դանիելի բջջային հեռախոսին և Լաուրան արագ հանում է մահացածի հեռախոսը և թաքցնում այն նրանց բազկաթոռի մեջ։ Երբ Լաուրան հրաժեշտ է տալիս նրանց և հեռանում, պարոն Գարիդոն նկատում է, որ Լաուրան ուղղեց նստատեղը, այսինքն, ամենայն հավանականությամբ, մինչ այդ նա չէր ղեկին։ Վերադառնալով Ադրիանի մոտ, նա պատմում է նրան ամեն ինչ, նրանք վերադառնում են քաղաք և խոստանում են, որ երբեք չեն հանդիպի։
Փորձելով մոռանալ այդ ամենը՝ Ադրիանը կենտրոնանում է իր բիզնեսի վրա։ Մի քանի օր անց, նրան կանչում են ոստիկանությունից, քանի որ պարոն Գարիդոնը նշել էր Լաուրայի մեքենայի համարները, որը պարզվում է Ադրիանի մեքենայինն են։ Ադրիանի իրավաբան՝ Ֆելիքսը կեղծ ալիբի է ստեղծում, իբր ավտովթարի օրն Ադրիանը Փարիզում էր։ Որոշ ժամանակ անց Ադրիանը ստանում է «Տարվա երիտասարդ գործարար» կարգավիճակը։ Տոնակատարության ժամանակ նրան մոտենում է պարոն Գարիդոնը, ով կասկածում է, որ Ադրիանն ինչ-որ բան գիտի իր որդու մահվան մասին, բայց Ադրիան հերքում է ամեն ինչ, և պահակախումբը հեռացնում է Գարիդոնին։
Մի քանի շաբաթ անց Ադրիանը լսում է, որ նախկին երիտասարդ բանկային աշխատող՝ Դանիել Գարիդոնը մեղադրվում է խարդախության մեջ, և, որ նա չի կորչել, այլ ուղղակի փախչել է՝ հսկայական գումար գողանալուց հետո։ Ադրիանը զանգում է Լաուրային ու պատմում նրան այդ ամենը, հանդիպման ժամանակ Լաուրան խոստովանում է, որ նա ոչ միայն հանգուցյալի հեռախոսն էր վերցրել, այլ նաև դրամապանակը։ Նա՝ օգտագործելով Դանիելի ինքնության քարտը, կարողացել է մտնել համակարգ և գողացել է գումար՝ ոստիկանությանը շեղելու համար։ Լաուրան նաև սպառնաց Ադրիանին, որ կմատնի նրան, եթե վերջինս գնա ոստիկանություն։
Վիրջինիան հավատացնում է Ադրիանին, որ ի տարբերություն ոստիկանությանը, նա հավատում է նրան, և նրա պատմությունը մոտ է իրականությանը, քանի որ տիկին Գարիդոնն աշխատում է այդ հյուրանոցում, և կարող էր կազմակերպել իր ամուսնու գաղտնի ներխուժումը սենյակ։ Այնուհետև Վիրջինիան նշում է, որ Ադրիանը պետք է հայտարարի դատարանում, որ ազատվել է Դանիելի մարմնից՝ դա՝ պարոն Գարիդոյի վրեժխնդրության վարկածը կդարձնի իրականությանը մոտ։ Նա խնդրում է նրան քարտեզի վրա նշել լճի տեղը, որտեղ նա հրել էր մեքենան։ Ադրիանը նաև խոստովանում է, որ մեքենան ջուրը գցելուց առաջ, նկատել էր, որ Դանիելը դեռ ողջ է, բայց դա չկանգնեցրեց նրան։